EkBass/fiwiki-20250220-pages-articles huggingface dataset:
Bouquet garni

Bouquet garni on kimppu yhteen sidottuja yrttejä, joita käytetään pääasiassa keittojen ja liemien maustamisessa. Mitään yhtenäistä käsitystä tai sääntöä siitä, mitä yrttejä bouquet garnissa tulisi olla, ei ole, mutta ainakin laakerinlehti, persilja ja timjami kuuluvat tavallisesti käytettyihin. Muita sopiva yrttejä ovat basilika, lehtiselleri, kirveli, rosmariini ja rakuuna. Myös vihannekset, kuten porkkana, selleri, purjo, sipuli ja piparjuuri sopivat bouquet garniin. Yleensä käytettävät yrtit sidotaan langalla pieneksi kimpuksi tai tähän tarkoitukseen sopivaan verkkoon. Jotkut käyttävät myös metallisia teesiivilöitä. Bouquet garni otetaan keitosta ja liemestä aina pois ennen liemen suurustamista tai tarjoilua. == Lähteet == == Aiheesta muualla == Luokka:Yrtit Luokka:Ranskalainen keittiö Luokka:Maustesekoitukset
Rosmariini

thumb Rosmariini eli rohtorosmariini (Rosmarinus officinalis) on ainavihanta yrtti, jonka neulasmaisia lehtiä käytetään ruoanlaitossa ja yleensä maustamisessa. Rosmariinin alkuperä on Välimeren alueella, jossa rosmariinipensaat saattavat kasvaa kahden metrin korkuisiksi. Rosmariini kuuluu huulikukkaiskasvien heimoon (Lamiaceae), johon kuuluu paljon mintun sukuisia yrttejä. Rosmariinin nimi tulee latinasta rosmarinus, joka tarkoittaa meren kastetta tai merenruusua, mutta nimen tulkintavirheen vuoksi se saavutti keskiajalla aivan erityisen aseman, kun yrtin nimen arveltiin viittaavan Neitsyt Mariaan. Rosmariinin runko on puumainen, ja kasvumuotoja on matalista lajeista aina yli metrin korkuisiin pensaisiin. Rosmariinin kukkia on monen värisiä, valkoisista vaaleanpunaisiin ja sinisiin. Tuoreita tai kuivattuja rosmariinin lehtiä käytetään mausteena ennen kaikkea Välimeren keittiössä. Kasvista tislataan myös eteeristä rosmariiniöljyä. Rosmariinin eteerinen öljy sisältää muun muassa 1,8-sineolia, kamferia ja pineeniä. Rosmariini sopii erityisesti lampaan-, porsaan-, vasikanlihan sekä kanapatojen mausteeksi. Hienonnettuna sitä voi ripotella kalan ja lihan pinnalle ennen parilointia.Enemmän iloa puutarhasta, Oy Valitut Palat, Reader's Digest Ab, 1981. Suomessa rosmariinia voi kasvattaa kesäisin ulkona ruukussa tai maassa, mutta pohjoisen kylmää talvea se kestää kehnosti. Yrtin voi antaa talvehtia sisätiloissa noin 10 °C:n lämmössä. Talvehtimisen aikana rosmariinia tulee kastella normaaliakin kevyemmin, vaikka muutenkaan kasvi ei viihdy märässä maassa. Shakespeare viljelee rosmariinia näytelmissään tavan takaa, esimerkiksi Perikleessä. Platina mainitsee rosmariinin siemenet, kukat ja juuret lehtien ohella kasvin käyttökelpoisiksi osiksi Rosmariinilla kerrotaan olevan muistia parantavia vaikutuksia ja sitä pidetäänkin muiston ja muistamisen symbolina. Lehdissä on esimerkiksi rosmariinihappoa, jolla on tulehduksia hillitsevä vaikutus. Rosmariiniuutteen E-koodi on E392, jossa se on luokiteltu hapettumisenestoaineeksi.https://www.ruokavirasto.fi/elintarvikkeet/ohjeita- kuluttajille/e-kooditlisaaineet/e-koodit/ == Lähteet == *Rosmariini Yrttitarha.fi-sivuilla === Viitteet === == Aiheesta muualla == *Kasvikset.fi: Rosmariini (Rosmarinus officinalis) *Kassu – Kasvien suomenkieliset nimet: Rohtorosmariini eli rosmariini (Rosmarinus officinalis) *ITIS: Rosmarinus officinalis *United States Department of Agriculture (USDA): Rosmarinus officinalis *Flora of China: Rosmarinus officinalis *Isabel Borrás-Linares, Zorica Stojanović, Rosa Quirantes-Piné, David Arráez-Román, Jaroslava Švarc- Gajić, Alberto Fernández-Gutiérrez, Antonio Segura-Carretero: Rosmarinus Officinalis Leaves as a Natural Source of Bioactive Compounds, International Journal of Molecular Sciences 2014, 15, 20585-20606; doi:10.3390/ijms151120585, ISSN 1422-0067 (pdf) *Dr. Duke's Phytochemical and Ethnobotanical Databases: Rosmarinus officinalis *Centre for Agriculture and Biosciences International (CABI): Rosmarinus officinalis (rosemary) *Gernot Katzer's Spice Pages: Rosemary (Rosmarinus officinalis) Luokka:Huulikukkaiskasvit Luokka:Yrtit Luokka:Seulonnan keskeiset artikkelit
Kilpi

Kilpi on hyökkäysten pysäyttämiseen tarkoitettu suojausväline, jota pidetään useimmiten kädessä. Poikkeuksia on, kuten turnajaiskilvet. Kilpi on yleensä melko litteä ja hieman ulospäin kupera, mutta muuten muodot ovat hyvin vaihtelevia. On pisaran-, ympyrän-, ja vaakunakilven muotoisia kilpiä, mutta muotoja voi olla rajattomasti. Kuuluisimpia kilpiä olivat ritarien kilvet, roomalaisten legioonalaisten kilvet ja antiikin kreikkalaisten kilvet. Koristeelliset kilvet lienevät lähtökohtana vaakunoille ja heraldiikalle. ==Kilpityypit== thumb|Rynnäkkökilpi, nykyajan pavese. ===Rooman legioonan kilpi=== Antiikin Rooman legioonalaisten kilpi scutum on yksi tunnetuimmista kilpityypeistä. Se oli soikea ja kaareva. Kilven mitat olivat noin 130 x 65 cm ja se oli lähes sentin paksuinen. Kilpi oli tehty puusta ja nahasta kiinnittämällä kolme puukerrosta päällekkäin ja suojaamalla puu vasikannahalla. Myöhemmin kilvestä tehtiin suunnikkaan muotoinen. Kilpeä pienennettiin lähes joka suunnasta. Se oli enää vain noin puoli senttimetriä paksu ja lyhyempi sekä kevyempi. Etenkin piirityksissä legioonalaiset käyttivät niin sanottua kilpikonnamuodostelmaa eli testudoa, jossa tiiviisti seisova sotilasjoukko muodosti kilvistä yhtenäisen rivistön kaikille sivustoille ja kannen päidensä yläpuolelle. Näin voitiin suojautua piiritettävän linnoituksen muurilta heitettäviä ja ammuttavia esineitä vastaan. ===Zulukilpi=== Zulut käyttivät perinteisiä zulukilpiä satoja vuosia taisteluissa. Nykyään niitä käytetään vain erilaisissa seremonioissa ja hautajaisissa. Kaikki zulukilvet on tehty kovaksi parkitusta lehmän nahasta. Harvinaisen värinen kilpi viestitti yleensä omistajansa korkea-arvoisuudesta. On olemassa viisi erilaista zulukilpeä: *Isihlangu *Umbumbuluzo *Ihubelo *Igqoka *Ihawu ===Mellakkakilpi ja muut nykyaikaiset kilvet=== Erilaiset viranomaiset, kuten mellakkapoliisit, SWAT ja Karhu-ryhmä ym. käyttävät vielä nykyaikanakin erilaisia kilpiä tehtävän sitä vaatiessa. Niinpä ballistiset rynnäkkökilvet, miinanraivauskilvet, mellakkakilvet sekä kevyet polykarbonaatista valmistetut kilvet hoitohenkilökunnalle kuuluvat edelleen em. ryhmien varustukseen. Kilpi on joko läpinäkyvä tai siinä on tähystysikkuna. ==Katso myös== *Kilvenkupura ==Lähteet== *Tieteen kuvalehti : Historia 1/2007 s. 36-37 *Police shield D.A.P.S. (englanniksi) *History of the Zulu shield (englanniksi) ==Aiheesta muualla== *Kuva Rooman legioonalaisten kilvestä Luokka:Sotilaalliset suojavarusteet Luokka:Seulonnan keskeiset artikkelit
Kilpi (täsmennyssivu)

Kilpi tarkoittaa seuraavia: * kilpi, taistelijan suojavaruste * Kilpi (), tähdistö * kilpi (), eläinten ja kasvien kilpimäinen muodostuma * kilpi, arkeeisella maailmankaudella syntynyt peruskallioalue * kilpi, vaakunan pohja * Kilpi, suomalainen yhtye * Kilpi (Aspis), Menandroksen komedia * kyltti, myös kilpi, tekstiä tai kuvan sisältävä laatta * Osasto Kilpi, Suomen talvisodan aikainen sotaväenosasto. ==Henkilöt== Kilpi on myös seuraavien henkilöiden sukunimi: * Eero Kilpi (1882–1954), näyttelijä * Eeva Kilpi (o.s. Salo, s. 1928), kirjailija * Eino Kilpi (ent. Johan Eino Blomros, 1889–1963), päätoimittaja ja poliitikko * Eino Kilpi (s. 1910–1977), jalkapalloilija * Hilja Kilpi (o.s. Vanhakartano, 1884–1927), näytelmäkirjailija, Volter Kilven puoliso * Jouko Kilpi (s. 1961), korkeushyppääjä * Jaakkima Kilpi (1914–1988), tekniikan tutkija, professori, Volter ja Hilja Kilven poika * Kaaleb Kilpi (1878–1937), tilasto- ja taloustieteilijä, professori * Kalevi Kilpi (1922–1996), poliitikko ja Yleisradion toimittaja, Eino ja Sylvi-Kyllikki Kilven poika * Katja Kilpi (s. 1974), korkeushyppääjä * Lassi Kilpi (1920–2007), juristi, KHO:n jäsen, Volter ja Hilja Kilven poika * Maria Kilpi (s. 1979), dramaturgi * Marjatta Kilpi (s. 1931), kirjailija * Marko Kilpi (s. 1969), rikoskirjailija, poliisi ja kansanedustaja (Kokoomus) * Mikko Kilpi (1928–1991), kirjailija, kustannustoimittaja, Eeva Kilven puoliso 1949–1966 * Otto Kilpi (s. 1987), pika-aitajuoksija ja pituushyppääjä * Petteri Kilpi (s. 1970), muusikko * Rauha Kilpi (1902–1963), lastenkirjailija * Sulo Kilpi (1886–1979), kemisti, professori, Eero Kilven veli * Sylvi-Kyllikki Kilpi (ent. Sylvia-Kyllikki Brink, vuoteen 1920 Sinervo, 1899–1987), poliitikko, Eino Kilven puoliso * Taavi Kilpi (1917–2008), maanviljelijä ja Kustavin merenkulkuperinteen tuntija * Tuomas Kilpi (s. 1967), kirjailija, toimittaja ja suomentaja, Marjatta Kilven poika * Volter Kilpi (vuoteen 1886 Ericsson, 1874–1939), kirjailija, Hilja Kilven puoliso, Eero Kilven veli * V. V. Kilpi (1886–1965), taloustoimittaja * Yrjö Kilpi (1924–2010), matemaatikko, professori, Eino ja Sylvi-Kyllikki Kilven poika. Luokka:Luettelot henkilöistä sukunimen mukaan
Passionate Kemp

Passionate Kemp (s. 30. maaliskuuta 2001) on suomalainen lämminveriravuri. Sen omistaa Talli Hietsut ja sitä valmensi Markku Nieminen 2007 syksyyn asti, jonka jälkeen se siirtyi Ruotsiin Stig H. Johanssonin valmennukseen. Passionate Kemp valittiin Suomessa vuoden hevoseksi vuosina 2004, 2005 ja 2006. Hevonen juoksi kolmivuotiaiden tammojen yli 2000 metrin matkan SE- tuloksen (13,9) heinäkuussa 2004. Passionate Kemp on juossut kolmivuotiaiden lämminveritammojen kilometrin ratojen mailin matkan maailmanennätyksen, joka on 11,6aly. Passionate Kemp on kolmas Suomessa syntynyt lämminverihevonen, joka on voittanut yli miljoona euroa. Kaudella 2004 Passionate Kemp voitti monia suuria kilpailuja, mm. Italiassa ajettavan Orsi Mangellin. Kaudella 2005 tamma voitti muun muassa Suuren Suomalaisen Derbyn (100 000 euroa) ja Roomassa Gran Premio Tino Triossi -kilpailun (138 000 euroa). Kaudella 2006 Passionate ravasi kolmanneksi Kymi GP -kisassa huippuajalla 11,7ake, joka alittaa tammojen täyden matkan maailmanennätyksen, mutta tappioaikana se ei kelpaa maailmanennätykseksi. Suur-Hollola-ajon se voitti ajalla 13,2 ja ansaitsi lähdöstä (karsinta & loppukilpailu) runsaat 100 000 euroa. Kausi 2007 ei sujunut toivotulla tavalla ja hevonen jäi lukemiin 42 000€ ja 13.7ake. Kauden alkua viivästytti julkista keskusteluakin herättänyt loukkaantuminen. Kaudella 2008 se keräsi suomalaishevosista eniten palkintorahoja, yli 230 000 euroa. Passionate Kemp varsoi ensimmäisen jälkeläisensä kesäkuussa 2010. Ruotsin rekisteriin merkityn orivarsa Rock On Roofin isä on Going Kronos. ==Lähteet== == Aiheesta muualla == * Passionate Kempin viralliset kotisivut * Passionate Kemp Sukupostissa Luokka:Suomalaiset ravurit
286

== Tapahtumia == * == Syntyneitä == * == Kuolleita == * Luokka:200-luku
486

== Tapahtumia == *Gallian roomalainen kuvernööri Syagrius häviää Klodvigin johtamille frankeille. Rooman valta Galliassa päättyy. == Syntyneitä == * == Kuolleita == * Luokka:400-luku
Yleiskaava

Yleiskaava on kunnan koko maantieteellisen alueen maankäytön suunnitelma. Yleiskaava sijaitsee kaavoituksen tasoissa maakuntakaavan ja asemakaavan välissä. Yleiskaava sovittaa yhteen ja ohjaa yksityiskohtaisempien asemakaavojen laatimista. Yleiskaavalla ohjataan kaava-alueen käyttöä yleispiirteisesti määrittelemällä ja sovittamalla yhteen esimerkiksi asuin- ja virkistysalueiden, työpaikkojen, palvelujen ja liikenneväylien sijainnit.Ympäristö.fi. http://www.ymparisto.fi/fi- FI/Elinymparisto_ja_kaavoitus/Maankayton_suunnittelujarjestelma/Yleiskaavoitus (Luettu 15.2.2014) Yleiskaavassa voidaan myös merkitä ennallaan säilyvät alueet ja ne alueet, joihin tulee joko pienempiä tai suurempia muutoksia.Ympäristö.fi: KaavamerkinnätTampereen kaupunki Koko kuntaa käsittelevää kaavaa kutsutaan yleiskaavaksi ja rajattua aluetta koskevaa kaavaa taas osayleiskaavaksi. Osayleiskaava voidaan tehdä vaikkapa ranta- alueille ja se voi olla tarkempi kuin yleiskaava muuten. Yleiskaava ohjaa asemakaavoitusta. Asemakaavaa laadittaessa siis tarkistetaan, minkälaisia ohjeita yleiskaavassa annetaan maankäytölle. Jos asemakaavaa ei ole, rakennetaan yleiskaavan mukaan. Yleiskaavan vahvistaa kunnanvaltuusto. Yleiskaavan sisältövaatimukset määritellään Maankäyttö- ja rakennuslain pykälässä 39.FINLEX. Maankäyttö- ja rakennuslaki 5.2.1999/132. 39 §, http://www.finlex.fi/fi/laki/ajantasa/1999/19990132#a132-1999 ==Katso myös== *Maakuntakaava *Asemakaava ==Lähteet== == Aiheesta muualla == * Yleiskaavatyö Lahdessa (video) Luokka:Kaavoitus Luokka:Kaupunkisuunnittelu Luokka:Seulonnan keskeiset artikkelit
Asemakaava

Asemakaava on maankäytön suunnittelussa eli kaavoituksessa yksityiskohtaisin kaava. Asemakaavassa keskitytään johonkin tiettyyn kunnan osaan. Asemakaavassa osoitetaan kunnan osa-alueen käytön ja rakentamisen järjestäminen ja siten luodaan perusta maanomistajien ja kunnan välisten suhteiden muotoutumiselle.Ekroos et al 2010 s. 190. Kunnan yleiskaava ohjaa asemakaavojen laadintaa. Vanhoissa teksteissä käytetään sanaa asemakartta. == Asemakaavan merkinnät == Asemakaavan laadinnassa otetaan huomioon kunnan kehitys ja ajanmukaisuus. Siinä määritellään yksityiskohtaisesti tietyn alueen käyttötarkoitus sekä ohjataan rakentamista. Siinä esitetään yleensä rakennusten muoto ja sijoittuminen, leikkipaikkojen ja pysäköintialueiden sijainti ja mitoitus, kerrosala, rakennustapaa koskien esimerkiksi julkisivumateriaalit, ääneneristysmääräykset, väestönsuojelutapa ja tontin huleveden käyttö. Kaavamerkinnät on määritelty Suomen rakentamismääräyskokoelmassa, mutta asemakaavalla pyritään määräämään vain välittömästi maankäyttöön liittyvistä kysymyksistä. Kaavaan merkitään myös tonttien tehokkuusluku. Asemakaavassa voidaan määrittää ja määrätä alueen suojelukohteet. == Asemakaavan hyväksyminen == Keskikokoisessa suomalaisessa kaupungissa voi olla laadittu satojakin asemakaavoja. Kaavan hyväksymisen jälkeen alue on rakennuskiellossa, kunnes kaava on saanut lainvoiman. Uuden asemakaavan hyväksyy kunnanvaltuusto, vähäisen muutoksen voi hyväksyä kunnanhallitus tai lautakunta.Asemakaava, Tampereen kaupunki 2004 == Vuosittainen kaavoituskatsaus == Kunnan tulee vähintään kerran vuodessa laatia katsaus kunnassa vireillä olevista kaava-asioista. Kaavoituskatsauksessa selostetaan lyhyesti kaava-asiat ja niiden käsittelyvaiheet, sekä sellaiset päätökset ja muut toimet, joilla on välitöntä vaikutusta kaavoituksen lähtökohtiin, tavoitteisiin, sisältöön ja toteuttamiseen.Rakmk A3 == Lähteet == * ===Viitteet=== == Aiheesta muualla == * Kaavamerkinnät * Rakennusperinto.fi - Kaavoitus ja suojelu Luokka:Kaavoitus Luokka:Kaupunkisuunnittelu Luokka:Seulonnan keskeiset artikkelit
2 eaa.

right|thumb|Mars Ultorin temppelin rauniot. == Tapahtumia == *Rooman senaatti antaa keisari Augustukselle arvonimen Pater patriae (). *Rooman keisari Augustus oli viimeisen kerran konsuli (Marcus Plautius Silvanuksen kanssa). Tämän jälkeen hän käytti vain suurempaa imperium-käskyvaltaa (imperium maius) * Keisari Augustus perusti pretoriaaniprefektin viran. Ensimmäiset viran haltijat olivat Publius Salvius Aper ja Quintus Ostorius Scapula. * Augustuksen tytär Julia karkotetaan Pandatarian saarelle Napolin lähelle sekaannuttua rakastajiensa poliittisiin juonitteluihin.Antiikin käsikirja s.242 * 5. helmikuuta – Augustuksen forum ja vihittiin käyttöön Roomassa.Galinsky s.29 * 1. elokuuta – Mars Ultorin temppeli Augustuksen forumin vierellä vihittiin käyttöön.Samuel Ball Platner, A Topographical Dictionary of Ancient Rome, London: Oxford University Press, 1929. Forum Augustum * 1. elokuuta – Mars Ultorin temppelin vihkimisen yhteydessä pidettiin ensimmäiset Ludi Martiales -juhlta.http://penelope.uchicago.edu/Thayer/E/Roman/Texts/Augustus/Res_Gestae/4*.html#note97 == Syntyneitä == * 17. kesäkuuta: mahdollisesti Jeesus (mallinnuksen mukaisesti tuolloin taivaalla oli ollut Venus- ja Jupiter-planeettojen yhtenäinen valo joka saattaisi olla Raamatun Betlehemin tähti) == Kuolleita == * Iullus Antonius, Marcus Antoniuksen poika ja konsuli teloitettiin maanpetturuudesta. == Lähteet ==
3 eaa.

== Tapahtumia == * == Syntyneitä == * Servius Sulpicius Galba – Rooman keisari kesäkuu 68 – 15. tammikuuta 69. == Kuolleita == *
Moulin Rouge

Moulin Rouge () on Boulevard de Clichyllä Pariisissa sijaitseva tunnettu kabaree. Siitä on muodostunut ranskalaisen kulttuurin ja vuosisadan vaihteen pariisilaisen boheemielämän symboli. Nykyään se tarjoaa yhä tanssiesityksiä. Moulin Rougen rakennutti vuonna 1889 Joseph Oller. Se sijaitsee Pigallen punaisten lyhtyjen alueella Pariisin kahdeksannessatoista kaupunginosassa (arrondissement) lähellä Montmartrea. Kabaree on tunnettu suuresta punaisesta tuulimyllystä katollaan. Pariisin Moulin Rougen nimen ovat ottaneet käyttöönsä useat muutkin yökerhot ympäri maailmaa. Henri de Toulouse-Lautrec on maalannut useita näkymiä kabareen yöelämästä. Merkittäviä esiintyjiä Moulin Rougessa ovat olleet muun muassa La Goulue, Yvette Guilbert, Jane Avril, Mistinguett ja Le Pétomane. Kabaree on antanut nimen ainakin kuudelle elokuvalle ja yhdelle kirjalle. == Elokuvat == Nimellä Moulin Rouge on tehty kuusi elokuvaa: * 1928, ohjaaja Ewald André Dupont * 1934, ohjaaja Sidney Lanfield * 1939, ohjaaja André Hugon * 1944, ohjaaja Yves Mirande * 1952, ohjaaja John Huston. Katso Punainen mylly. * 2001, ohjaaja Baz Luhrmann. Katso Moulin Rouge!. == Aiheesta muualla == *Moulin Rouge Paris – virallinen sivu Luokka:Pariisin nähtävyydet Luokka:Seulonnan keskeiset artikkelit
Säkeistö

Säkeistö on runon tai sävellyksen osa, joka koostuu useasta säkeestä. Saman teoksen peräkkäisissä säkeistöissä on useimmiten sama melodia ja sama rytmi, lukuun ottamatta proosarunoja. Säkeistössä voi olla kertosäkeitä, jotka toistetaan ennen eteenpäin jatkamista. Luokka:Musiikin teoria Luokka:Runous
4 eaa.

== Tapahtumia == * == Syntyneitä == * Lucius Annaeus Seneca nuorempi * Jeesus Nasaretilainen (mahdollisesti) == Kuolleita == * maalis–huhtikuussa, Herodes I Suuri juutalaisen historioitsijan Josephuksen antamien tietojen mukaan.
5 eaa.

== Tapahtumia == * == Syntyneitä == * == Kuolleita == *
6 eaa.

== Tapahtumia == * == Syntyneitä == * == Kuolleita == *
7 eaa.

== Tapahtumia == * Jupiterin ja Saturnuksen näennäinen kohtaaminen tähtitaivaalla, jota on pidetty Betlehemin "joulutähtenä". == Syntyneitä == * Jeesus Kristus syntyy maan päälle ihmisenä (Kristinuskon mukaan). == Kuolleita == *
9 eaa.

== Tapahtumia == *Pannonia liitetään Rooman valtakuntaan osana Illyriaa. == Syntyneitä == * == Kuolleita == *Nero Claudius Drusus, Rooman keisarin ottopoika ja perijä.
Timjami

Timjami eli tarha-ajuruoho (Thymus vulgaris) on huulikukkaiskasveihin (Lamiaceae) kuuluva, keskiajalta lähtien yrttinä ja lääkkeenä tunnettu ja käytetty puolipensas. Timjami kasvaa villinä Välimeren ympäristössä. Suomessa se on avomaanviljelyssä yleensä yksivuotinen. Kasvin latinankielinen suvun nimi thymus viittaa rohkeuteen ja voimaan. Myös tuoksuvaa uhria tarkoittava kreikan sana thymon liitetään joskus kasviin. Ruoanlaittoon timjami sopii erinomaisesti, sillä sen maku ei juurikaan häviä kuumennettaessa. Timjami sopii erityisesti viinipohjaisiin patoihin ja kastikkeisiin. Sitä voi käyttää myös yrttiteessä ja esimerkiksi juuston marinoinnissa. Timjamin pienet kukat sopivat salaatteihin ja ruuan koristeluun. Timjami sisältää runsaasti haihtuvia öljyjä ja aromeja, joista pääainesosana on tymoli (50–60 %). rohdoskasvina timjamia käytetään kurkunpään ja hengitystieoireiden hoidossa mutta myös ruoansulatusvaivojen sekä haavojen ja tulehdusten hoidossa. Lisäksi sitä käytetään aromiaineena yrttilikööreissä ja hajusteena monissa kosmetiikkatuotteissa. Timjamin lähisukulainen kangasajuruoho (Thymus serpyllum) kasvaa luonnonvaraisena Etelä-Suomen kuivilla, hiekkaisilla kangasmailla paikoitellen yleisesti. == Historiaa == Keskiajalta on säilynyt kuvaus teestä, jossa yhtenä ainesosana käytetään timjamia. Tarkkaa reseptiä ei ole kirjattu ylös, mutta teen vaikutuksista sanotaan, että ne jotka teetä juovat, kykenevät näkemään ympärillään olevat keijut ja nymfit. Yhtenä ainesosana oli siis timjami, ja muut olivat yrttejä. == Lähteet == == Aiheesta muualla == *Suomen Lajitietokeskus: Timjami (Thymus vulgaris) *Yrttitarha: Tarha-ajuruoho eli timjami (Thymus vulgaris) *Fineli: Timjami, ravintoarvot *ITIS: Thymus vulgaris *United States Department of Agriculture (USDA): Thymus vulgaris *Dr. Duke's Phytochemical and Ethnobotanical Databases: Thymus vulgaris *Centre for Agriculture and Biosciences International (CABI): Thymus vulgaris (thyme) *Gernot Katzer's spice pages: Thyme (Thymus vulgaris) Luokka:Ajuruohot Luokka:Yrtit Luokka:Seulonnan keskeiset artikkelit
Sacré-Cœur

Sacré-Cœurin basilika (, Pyhän Sydämen basilika) on Pariisissa Montmartrella sijaitseva katolinen kirkko ja kaupungin suosituimpia turistikohteita. Basilikan suunnitteli arkkitehti Paul Abadie. Sen rakentaminen aloitettiin 1875 mutta saatettiin päätökseen vasta 1914. Kirkko vihittiin käyttöön vielä myöhemmin, ensimmäisen maailmansodan jälkeen 1919. Siitä tuli Ranskan–Preussin sodan ja Pariisin kommuunin aikana kuolleiden ranskalaisten muistomerkki. Kirkko sijaitsee Pariisin korkeimmalla kukkulalla ja näkyy sen takia yli koko kaupungin. Perimätiedon mukaan paikalla teloitettiin Pariisin ensimmäinen piispa Pyhä Dionysius. Sen sisäänkäyntiä vartioivat Ranskan suojeluspyhimysten Jeanne d'Arcin ja kuningas Ludvig IX Pyhän patsaat. Kirkon kello, la Savoyarde, on yksi maailman suurimmista: se painaa 19 tonnia. Kello valettiin ensimmäisen maailmansodan päättymisen kunniaksi. Se oli vaiti koko toisen maailmansodan aikaisen miehityksen ajan, mutta se alkoi ensimmäisten joukossa kumahdella, kun ensimmäiset Vapaan Ranskan panssarivaunut (yksi Sherman- joukkue, luutnantti Henry Dronne) saapuivat kaupunkiin. Sisäänpääsy kirkkoon on ilmainen. Lisäksi järjestetään maksullisia kierroksia, joihin kuuluu vierailu kirkon kryptassa. Myös Belgiassa Brysselissä on samanniminen basilika. == Lähteet == ==Aiheesta muualla== * Kirkon kotisivut Luokka:Pariisin kirkot Luokka:Katedraalit Luokka:Kivikirkot
Janne Halmkrona

Janne Matias Halmkrona (s. 29. huhtikuuta 1968) on suomalaisen CMX-yhtyeen kitaristi vuodesta 1990. Hän on kitaristina myös Black Sabbath -tribuuttiyhtye Sapattivuodessa, joka on julkaissut kolme albumia 2003–2009. Halmkrona työskentelee musiikkialalla freelancer-tuotantopäällikkönä. Halmkrona valmistui vuonna 1996 filosofian maisteriksi Helsingin yliopistosta pääaineenaan musiikkitiede ja sivuaineena tietojenkäsittelyoppi. Hän työskenteli ohjelmoijana ja ohjelmistokehittäjänä 1996–2004. Hän toimi myös Radio Helsingin juontajana 2000–2005 ja piti asemalla Sabotaasi-nimistä musiikkipainotteista viikoittaista ohjelmaa. Halmkrona toimi Sony Music Entertainment Finland -levy-yhtiön kotimaisen rockin ja popin tuotantopäällikkönä 2005–2012. Nykyisin Halmkrona on muun muassa Lordi-yhtyeen tuotantopäällikkö. == Diskografia == === CMX === * Tanssitauti (1990, EP) * Veljeskunta (1991) * Aurinko (1992) * Aura (1994) * Rautakantele (1995) * Discopolis (1996) * Cloaca Maxima (1997) * Vainajala (1998) * Dinosaurus Stereophonicus (2000) * Isohaara (2002) * Aion (2003) * Cloaca Maxima II (2004) * Pedot (2005) * Talvikuningas (2007) * Kaikki hedelmät (2008) * HC-EP (2008) * Iäti (2010) * Seitsentahokas (2013) * Mesmeria (2015) === Sapattivuosi === * * * == Lähteet == * Linkedin == Aiheesta muualla == * Sabotaasi . Radio Helsinki. * Helena Miettinen: Janne Halmkrona – rokkaava humanisti. Humanistilehti 1/2002. * Jonathan Mander: Pitkä luova kausi . Gramexpress 3/2010. (PDF, s. 9) * Janne Halmkrona 375 humanistia -sivustolla 7.6.2015. Helsingin yliopiston humanistinen tiedekunta. Luokka:CMX Luokka:Suomalaiset kitaristit Luokka:Suomalaiset rockmuusikot Luokka:Vuonna 1968 syntyneet Luokka:Elävät henkilöt
Monrovia

Monrovia on Liberian pääkaupunki. Sen asukasluku vuoden 2008 väestönlaskennan mukaan oli noin miljoona. == Maantiede ja kaupunkikuva == Monrovia sijaitsee niemimaalla Atlantin valtameren ja Mesuardo-joen välissä. Monrovia on Liberian koulutuksen keskus, siellä on jo 1850-luvulla perustettu yliopisto, Sinkorin yhtenäiskoulukeskus ja monia kirkkojen ylläpitämiä oppilaitoksia. == Historia == Portugalilaiset merimiehet tunsivat alueen jo 1560-luvulla nimellä Cape Mesurado, mutta kaupunkia ei perustettu ennen huhtikuuta 1822, jolloin alueelle perustettiin American Colonization Societyn avulla Yhdysvalloista ja Länsi-Intian saaristosta vapautettujen värillisten orjien siirtokunta. Kaupunki nimettiin tuolloin Christopolikseksi. Nykyisen nimensä kaupunki sai vuonna 1824 James Monroen, tuolloisen Yhdysvaltain presidentin mukaan.History Of Liberia: A Time Line Monroviassa alkoi ilmestyä sanomalehti jo 1820-luvulla. Vuonna 1851 kaupungissa avattiin korkeinta opetusta antava "Liberia College", joka nimettiin vuonna 1951 Liberian yliopistoksi (University of Liberia).http://www.jstor.org/stable/2966902 Kaupunki vaurioitui 1990-luvun alussa pahoin Liberian sisällissodassa. == Talous == Kaupungin taloudelle merkittävä on sen satama, jota Yhdysvaltain joukot laajensivat merkittävästi toisen maailmansodan aikana. Sen päävientituotteet ovat lateksi ja rautamalmi. Myös paikan päällä valmistetaan materiaaleja, kuten sementtiä, jalostettua maaöljyä, elintarvikkeita, tiiliä, huonekaluja ja kemikaaleja. Satamalla on käytössään myös paljon varastointitilaa ja tilat laivojen korjausta varten. == Lähteet == == Aiheesta muualla == Luokka:Liberian kaupungit Luokka:Afrikan pääkaupungit Luokka:Seulonnan keskeiset artikkelit
Robert M. Pirsig

Robert Maynard Pirsig (6. syyskuuta 1928 Minneapolis, Minnesota – 24. huhtikuuta 2017 South Berwick, Maine) oli yhdysvaltalainen kirjailija. Hänen tunnetuin teoksensa on 1974 julkaistu esikoiskirja Zen ja moottoripyörän kunnossapito, jossa hän tarkasteli laadun metafysiikkaa matkakertomuksen muodossa. Robert M. Pirsig kirjoitti myös teoksen Lila sekä Lila’s Child- kirjan kommentit. Pirsigillä oli poika Chris, jonka nimeä Zen ja moottoripyörän kunnossapito -teoksen päähenkilön 11-vuotias poika kantaa. Chris Pirsig murhattiin 17. marraskuuta 1979. Pirsigillä oli myös Nell-niminen tytär.Zen ja moottoripyörän kunnossapito: jälkisanat 10-vuotisjuhlapainokseen ==Lähteet== == Aiheesta muualla == * Blomstedt, Jan: Zen laatuinen kone - Moottoripyörämatka ajan ja mielen halki. Helsingin Sanomat. 4.1.1987. Luokka:Yhdysvaltalaiset kirjailijat Luokka:Vuonna 1928 syntyneet Luokka:Vuonna 2017 kuolleet
Guinness World Records

Guinness World Records (lyhennetään GWR; aiemmin nimellä The Guinness Book of Records, tunnettu myös suomeksi nimillä Guinnessin ennätystenkirja ja Guinnessin suuri ennätyskirja) on vuosittain julkaistava tietokirja, jossa esitellään erilaisia ennätystuloksia ja ennätyksellisiä tapahtumia. Ensimmäisen teoksen julkaisi irlantilainen Guinness-panimo vuonna 1955. Guinness World Records on myydyin tekijänoikeudellinen teos. Guinness World Records sisältää useita eri kategorioita, ja niiden alla on alakategoriat. Esimerkiksi Ihminen -> syntymästä kuolemaan Ajatus ennätyksiä kokoavan kirjan tarpeesta syntyi eräällä metsästysretkellä Irlannissa vuonna 1951. Panimon johtaja Hugh Beaver oli tähdännyt kapustarintaa kohti, mutta ampunut laukauksensa ohi. Tämän johdosta hän arveli sen olevan Euroopan nopein riistalintu, jolloin seurueen kesken syntyi asiasta väittely. Beaver keksi, että samankaltaisia väittelyitä käytiin varmasti myös pubeissa, jolloin erilaisia ennätyksiä listaava lähdeteos olisi niissä tarpeen. Beaver sai kirjan julkaisuun apua identtisiltä kaksosilta Ross ja Norris McWhirteriltä, jotka pyörittivät omaa faktantarkistuspalveluaan Dublinissa. Alkuaikoina esimerkiksi seksiin liittyviä ennätyksiä ei lueteltu ja populaarimusiikkiaiheisia ennätyksiä oli vähän, koska Norris ei pitänyt niistä. Ross kuoli vuonna 1975 Irlannin tasavaltalaisarmeijan murhaamana, mutta Norris jatkoi työtään kirjan parissa vuoteen 1996 asti. ==Lähteet== == Aiheesta muualla == * Kirjan viralliset verkkosivut Luokka:Vuosikirjat Luokka:Yleiset tietoteokset Luokka:Ennätykset Luokka:Seulonnan keskeiset artikkelit
Hiivat

Hiivat on yleisnimitys yksisoluisille sienille, jotka eivät muodosta rihmastoja tai itiöemiä. Nimitys viittaa nykyisin ulkomuotoon ja elintapaan, ei tiettyyn yksittäiseen taksoniin eli tieteellisesti luokiteltuun eliöryhmään. Elintavoiltaan hiivamaisia sieniä esiintyy nimittäin useissa itsenäisissä sienikunnan kehityslinjoissa.[Hibbett, D.S., et al. (March 2007). "A higher level phylogenetic classification of the Fungi". Mycological Research. 111 (5): 509–547. Doi, Clarku.edu Aitohiivoiksi kutsutaan nykyisin Ascomycota-kaaren Saccharomycetales-lahkon lajeja. Muutamaa lajia käytetään leivän kohottamiseen ja alkoholijuomien käymisprosessiin. Jotkin tämän ryhmän hiivat, kuten Candida albicans, voivat aiheuttaa ihmiselle tulehduksen. Aitohiivalajeja on kuvattu yli tuhat. Yleisimmin käytetty hiiva on leivinhiiva (Saccharomyces cerevisiae), jota alettiin käyttää viinin, leivän ja oluen valmistuksessa jo tuhansia vuosia sitten. Tieteellisesti katsoen erityisen mielenkiintoinen laji on halkihiiva (Schizosaccharomyces pombe), jonka lisääntymistä ja genetiikkaa on tutkittu runsaasti etenkin DNA-tutkimusten myötä.Sienten biologia, 2013, s. 129–130 Myös kantasieniin kuluu taudinaiheuttajahiivoja. Esimerkiksi savipuoli-ihottumaa aiheuttaa Malassezia furfur -niminen hiiva.Sienten biologia, 2013, s. 41 Kombuchajuoma valmistetaan laktobasillien ja hiivasienten muodostaman kompleksin viljelmällä. ==Lähteet== * ===Viitteet=== * Luokka:Seulonnan keskeiset artikkelit
Samuli Torssonen

Samuli Torssonen (s. 12. marraskuuta 1978) on tamperelainen Star Wreck -scifiamatöörielokuvasarjan luoja, tuottaja ja ideoija, sekä tuotantoyhtiö Energian perustajajäsen. Lisäksi hän hoitaa elokuvan leikkauksen ja erikoistehosteet. Ensimmäisen Star Wreckinsä Torssonen teki vuonna 1992 ja sittemmin niitä on julkaistu 7 kappaletta. Torssonen myös tuotti vuonna 2012 julkaistun Iron Sky -elokuvan. Hän toimi efektisuunnittelijana vuoden 2017 Tuntematon sotilas -elokuvassa. == Lähteet == == Aiheesta muualla == * Star Wreckin viralliset kotisivut * Luokka:Suomalaiset elokuvaohjaajat Luokka:Internet-videoiden tekijät Luokka:Vuonna 1978 syntyneet Luokka:Elävät henkilöt
Satyros

Satyros (, 200-luku eaa.) oli antiikin kreikkalainen peripateettiseen koulukuntaan kuulunut filosofi.Castren & Pietilä-Castren 2000, s. 507 Hänet tunnetaan parhaiten ateenalaisen näytelmäkirjailijan Euripideen elämäkerrasta. Teoksesta tunnetaan lähes täydellinen versio, joka löytyi Oksyrhynkhoksesta Egyptistä. Satyros kirjoitti myös Filippos II Makedonialaisen elämäkerran, josta on säilynyt osia. == Lähteet == * === Viitteet === Luokka:Antiikin kreikkalaiset kirjailijat Luokka:Peripateettiset filosofit
Domenico Cimarosa

Domenico Cimarosa (17. joulukuuta 1749 Aversa - 11\. tammikuuta 1801 Venetsia) oli italialainen säveltäjä, joka saavutti elinaikanaan suuren maineen koomisilla oopperoillaan. == Elämäkerta == Cimarosa syntyi köyhään perheeseen Aversan pikkukaupungissa, lähellä Napolia. Hänen musiikillinen lahjakkuutensa huomattiin varhain, ja hän pääsi opiskelemaan Santa Maria di Loreton konservatorioon, jossa häntä opetti mm. arvostettu oopperasäveltäjä Niccolò Piccinni. Cimarosan ura oopperasäveltäjänä alkoi vuonna 1772, kun hänen koominen oopperansa Le Stravaganze del Conte esitettiin Napolissa. Seuraavat kymmenen vuotta hän sävelsi ahkerasti lisää oopperoita, asuen Napolissa, Roomassa ja Firenzessä. Vähitellen hänen maineensa kasvoi niin suureksi, että Venäjän keisarinna Katariina II kutsui hänet vuonna 1787 Pietariin ja nimitti hänet hovisäveltäjäkseen. Cimarosa ei viihtynyt pohjoisen kylmässä ilmastossa, mutta sinnitteli silti Pietarissa neljän vuoden ajan, vuoteen 1791 asti. Pietarin jälkeen Cimarosa asettui Wieniin, jossa hän sai arvokkaan nimityksen keisarilliseksi kapellimestariksi. Vuonna 1792 hän saavutti Wienissä suurimman menestyksensä koomisella oopperallaan Il matrimonio segreto (suomeksi "Salainen avioliitto"). Itävallan keisari Leopold II viihtyi tuon oopperan ensi-illassa jopa niin hyvin, että hän vaati välittömästi uusintaesitystä. (Tämä on ehkä ainoa kerta oopperan historiassa, kun ooppera on esitetty kahdesti ensi-iltapäivänään.) Keisari kuoli kolme viikkoa ensi-illan jälkeen, ja Cimarosa menetti näin tärkeimmän tukijansa Wienissä. Niinpä hän päätti palata takaisin synnyinseudulleen Napoliin, jossa hänelle oli tarjolla virka Napolin kuninkaan hoviurkurina. Elämänsä kenties suurimman virhearvion Cimarosa teki vuonna 1799, kun hän lähti mukaan politiikkaan, tukien ranskalaisten miehittäjien perustamaa Napolin tasavaltaa. Kun ranskalaiset poistuivat ja vanhat vallanpitäjät palasivat, tuomittiin Cimarosa kuolemaan. Tuomio muutettiin kuitenkin maastakarkotukseksi, lähinnä siitä syystä, että valtaapitävän yläluokan keskuudessa oli yhä paljon Cimarosan musiikin ystäviä. Elämänsä kaksi viimeistä vuotta Cimarosa asui Venetsiassa, jatkaen oopperoiden säveltämistä kuolemaansa asti. Hänen viimeinen oopperansa Artemisia jäi kesken. Cimarosa sävelsi koomisten oopperoiden () lisäksi myös vakavia oopperoita (), kirkkomusiikkia ja orkesterimusiikkia. Hänen musiikkinsa on melodista, viehättävää ja välitöntä. Il matrimonio segretoa pidetään yhä koomisen oopperan helmenä. == Aiheesta muualla == * *Armida Immaginaria score 1777 *Giannina e Bernadone 1781 score *Matrimonio segreto score 1792 *Imprudente fortunato score 1797 Luokka:Italialaiset säveltäjät Luokka:Italialaiset oopperasäveltäjät Luokka:Klassismin ajan säveltäjät Luokka:Vuonna 1749 syntyneet Luokka:Vuonna 1801 kuolleet
Eudemos Rhodoslainen

Eudemos Rhodoslainen (, ; 350–290 eaa.) oli antiikin kreikkalainen peripateettiseen koulukuntaan kuulunut filosofi. Hän oli Aristoteleen oppilas ja Theofrastoksen ystävä. Hän olisi halunnut Lykeionin peripateettisen koulun johtoon Aristoteleen jälkeen, mutta tehtävään valittiin Theofrastos. Eudemos täydensi yhdessä Theofrastoksen kanssa Aristoteleen filosofiaa entistä systemaattisemmaksi järjestelmäksi. Hänen teoksistaan, kuten Fysiikasta ja Analytiikasta, säilyneet katkelmat osoittavat, että teosten sisältö on ollut rinnakkaista Aristoteleen tuotannon kanssa. Eudemos myös tarkasti ja korjasi Aristoteleen Eudemoksen etiikan, joka on tämän vuoksi nimetty hänen mukaansa. ==Lähteet== Luokka:Antiikin Rhodos Luokka:Peripateettiset filosofit
Juoksupyörä

Juoksupyörä voi tarkoittaa seuraavia asioita: *Potkupyörä *Pumppujen pyörivä osa *Generaattorin pyörivä osa *Turbiinin pyörivä osa *Jyrsijöiden juoksupyörä
Toimialue (Windows)

Toimialue () on joukko Microsoft Windows -käyttöjärjestelmän sisältäviä tietokoneita, joita voidaan hallita keskitetysti yhdeltä tai useammalta Windows-palvelimelta. Toimialueen järjestelmänvalvojalla on täydellinen hallintamahdollisuus toimialueen koneisiin. Toimialueita käyttävät yritykset, jotka haluavat keskittää Windows-tietokoneidensa hallinnan. Jokaisella toimialueen tietokoneita käyttävällä on oma käyttäjätili. Tämä tili antaa heille yleensä mahdollisuuden kirjautua sisään ja käyttää mitä tahansa toimialueen tietokonetta, vaikka tilin pääsyoikeus saattaa olla rajattu vain joihinkin tietokoneisiin ja verkkoresursseihin. Yksi toimialueen vahvuuksista on mahdollisuus asettaa kaikkia toimialueen tietokoneita koskevia oikeuksia ja rajoituksia käyttäjille. == Katso myös == * Active Directory == Lähteet == Luokka:Microsoft Windows
Pima Air & Space Museum

Pima Air & Space Museum on maailman suurin ei-valtiollinen ilmailumuseo. Tucsonin kaupungissa Arizonassa, Yhdysvalloissa sijaitseva museo avattiin toukokuussa 1976, jolloin kokoelmissa oli esillä 75 lentokonetta. Tällä hetkellä esillä on yli 250 lentokonetta 320 000 m² alueella, pääosin ulkona. Museon vieressä on kävijöiltä suljettu Davis-Monthan Air Force Base (Yhdysvaltain ilmavoimien lentotukikohta), joka on maailman suurimpia lentokoneiden säilytyskenttiä, nk. lentokoneiden hautausmaa. ==Aiheesta muualla== * Pima Air & Space Museum Luokka:Yhdysvaltain ilmailumuseot Luokka:Arizonan rakennukset ja rakennelmat
Kastilaitos

Kastilaitos on järjestelmä, jossa yhteiskunnan jäsenen aseman, toimintamahdollisuudet ja kulttuurin määrittää hänen syntyperänsä. Termiä käytetään nykyisin etenkin intialaisesta yhteiskuntajärjestelmästä ja -normistosta. Termin alkuperä on portugalin kielen sanassa casta ('rotu, laji'). Vuonna 2004 Unicef arvioi, että maailmassa 250 miljoonaa ihmistä kokee syrjintää, koska kuuluu alhaiseen kastiin.Discrimination Unicef 2004 Kastilaitos on voimissaan laajoilla alueilla Aasiassa ja osissa Afrikkaa.Caste Discrimination Center for Human Rights, NY Law School http://ohjelmaopas.yle.fi/artikkelit/tiede/tiedeuutiset/intian-kastilaitos- suora-jatke-heimoyhteiskunnasta == Kastilaitos Intiassa == Intialaisessa kastijärjestelmässä yhteiskunta on jaettu neljään pääkastiin eli varnaan: bramiineihin (tai brahmaani, oppineita, jotka ovat perehtyneet pyhiin kirjoituksiin, opettajia ja pappeja), kshatriyoihin (sotureita, joiden tehtävänä oli puolustaa maata), vaišyoihin (kauppiaat) ja šudriin (maanviljelijöitä ja käsityöläisiä).The caste system BBC 2009 Neljän kastin ulkopuolelle jäävät kastittomat, jotka ovat kaikkien neljän pääkastin alapuolella ja jotka tekevät kaikkein vähiten arvostettuja töitä. Varna- kastijärjestelmän rinnalla ja siihen sekoittuneena Intiassa ovat jatit. Jateja on tuhansia ja ne ovat eräänlaisia ammattikiltoja ja alakasteja. Kaikkien viiden ryhmän ihmiset kuuluvat johonkin jatiin. Alun perin Intian kastijärjestelmä oli melko joustava ja salli tiettyä liikkumavaraa kastien välillä kunkin yksilön kykyjen ja toiveiden mukaisesti, mutta ajan myötä se kangistui.Parpola, Marjatta: "Yhteiskunta" teoksessa: Kastilaitos yhdistetään hindulaisuuteen, mutta myös muiden Intian uskontojen sisällä on varnoja ja jateja vastaavia yhteiskuntaluokkia.Caste system in Muslim Society of India Faith Freedom Hindulainen perinne antaa seuraavan selityksen kastien alkuperälle: Brahma päätti luomisen yhteydessä maailman asukkaista, jotka saavat alkuperänsä hänen omasta ruumiistaan. Sen mukaisesti hänen suustaan ​​tuli ensin brahmiini (pappi), jolle hän uskoi Veda-kirjat, oikeasta käsivarresta ​​tuli kshatriya (soturi) ja hänen vasemmasta kädestään soturin vaimo. Hänen reitensä tuottivat vaisyoiat ​(kauppiaat) ja viimein hänen jaloistaan tuli sudri (maanviljelijät ja käsityöläiset). == Lähteet == == Aiheesta muualla == Luokka:Erottelu Luokka:Sosiaaliset järjestelmät Luokka:Syrjintä Luokka:Seulonnan keskeiset artikkelit
Guru Nānak

Guru Nānak (pandžabiksi: ਗੁਰੂ ਨਾਨਕ ਦੇਵ; Gurū Nānak Dēv; hindiksi: गुरु नानक; Guru Nānaka, 20. lokakuuta 1469 – 1539) oli sikhiläisyyden perustaja ja ensimmäinen sikhien opettajista, Guruista. Hän syntyi Talwandissa (nykyisin Nankana Sahib), lähellä Lahorea, nykyistä Pakistania. Hänen vanhempansa olivat hinduja ja kuuluivat kauppiaskastiin. Perimätiedon mukaan Nanak teki neljä suurta matkaa ennen asettumistaan Kartapuriin, Punjabiin. Matkoillaan hän puhui uskontojen tyhjyyttä, pyhiinvaelluksia, kastilaitosta ja leskien uhrausta vastaan. Hänen seuraajansa oli Guru Angad Dev. == Lähteet == == Aiheesta muualla == Luokka:Sikhiläiset gurut Luokka:Vuonna 1469 syntyneet Luokka:Vuonna 1539 kuolleet Luokka:Seulonnan keskeiset artikkelit
Gabber

Gabber on hardcore technon alalaji, joka on nopeampaa kuin perustekno. Yleisin BPM on 175 ja 4/4-tahtista, mutta BPM voi kuitenkin vaihdella 160:n ja 220:n välillä. Gabberille tyypillinen ominaisuus on äänekäs 4/4 tahtia soiva "säröistetty" bassorumpu. Gabber syntyi Rotterdamissa, ja se onkin suosittua erityisesti Hollannissa. HC-piireissä termiä käytetään valtavirran hardcoresta, joka tulee useimmiten Hollannista, mutta ei etenkään nykyään rajoitu pelkästään Hollantiin. HC-piirien ulkopuolella termillä käsitetään usein erheellisesti kaikki hardcore techno. Synnyinmaassaan Hollannissa termi ei ole enää suosiossa ja valtavirran hardcore on yksinkertaisesti hardcore. 90-luvun alun gabber, silloinen gabber house, ei ollut erityisen nopeaa, mutta muuttui nopeammaksi ajan myötä. Vuonna 1997 syntyi gabberin kolmannen sukupolven saundi: newstyle, tai nustyle, joka muuttui hieman hitaammaksi ja bassorummuista tuli massiivisempia. Tyylin varsinainen läpimurto tapahtui 2000-luvun alussa ja nykyään yleensä käytetään vain sanaa hardcore. Nustyle on edelleen kaikista hardcore techno -tyyleistä eniten pinnalla. Eräs tunnetuimmista gabber-artisteista on Angerfist. Gabba versiolla termistä viitataan usein nopeamman tempon (180-200+ BPM) omaavaan saksalaiseen gabberiin. Mm. Gabba Nation levy-yhtiö on julkaissut tätä tyyliä. Luokka:Elektronisen tanssimusiikin tyylilajit hu:Hardcore techno#Szubkultúra
Adenosiini

Adenosiini on nukleosidi, joka koostuu adeniinista, joka liittyy riboosi- renkaaseen β-N9-glykosidisidoksella. Adenosiini säätelee uni-valverytmiä kertymällä etuaivojen valvetta ylläpitävälle kolinergiselle alueelle. Adenosiiniin kertyminen hiljentää kolinergisen alueen toimintaa edesauttaen nukahtamista. Mitä pitempään valvominen kestää, sitä enemmän adenosiinia kertyy ja sitä suuremmaksi unipaine kasvaaAlanko Lauri 2005: Adenosine during prolonged wakefulness in the rat brain. Väitöskirja. Helsingin yliopiston lääketieteellinen tiedekunta. http://notes.helsinki.fi/halvi/tiedotus/vanhatvaitokset.nsf/504ca249c786e20f85256284006da7ab/08ba654401dce2f0c22570e6002de49d?OpenDocument . Adenosiinin fosfaattijohdannaiset ovat keskeisiä biologisissa prosesseissa, kuten energian siirrossa: adenosiinitrifosfaatti (ATP) ja adenosiinidifosfaatti (ADP) ovat solujen energiatalouden tärkeimmät molekyylit. Syklinen adenosiinimonofosfaatti (cAMP) on erittäin yleinen molekyyli signaalinvälityksessä. == Lähteet == == Aiheesta muualla == *Terveysportti: Adenosiini *PubChem: Adenosine *Human Metabolome Database (HMDB): Adenosine *Food Component Database (FooDB): Adenosine *DrugBank: Adenosine *Kyoto Encyclopedia of Genes and Genomes (KEGG): Adenosine *PheroBase: Semiochemical - adenosine *Dr. Duke's Phytochemical and Ethnobotanical Databases: Adenosine Luokka:Nukleosidit Luokka:Aivojen välittäjäaineet
Junshi

Junshi oli japanilainen tapa seurata kuollutta mestaria kuolemaan tekemällä rituaali-itsemurha eli seppuku. Kolmannen sukupolven Tokugawa-shōgun Iemitsun kuoltua viisi hänen läheistä palvelijaansa suoritti junshin. Jo Tokugawa- shōgunaatin aikana tapa kuitenkin katsottiin barbaariseksi, ja se kiellettiin lailla vuonna 1663. Tunnetuin moderni esimerkki junshista tapahtui keisari Meijin kuoltua vuonna 1912, kun kenraali Maresuke Nogi ja hänen vaimonsa tekivät seppukun seuratakseen keisaria. 1900-luvun konservatiivilehdet ylistivät Japanissa kenraalin tekoa esimerkkinä samuraiden lojaaliudesta ja uskoivat itsemurhan toimivan esimerkkinä kansakunnalle ja sen armeijalle. == Lähteet == Luokka:Japanilainen kulttuuri Luokka:Itsemurha
Petula Clark

Petula Sally Olwen Clark (s. 15. marraskuuta 1932 Epsom, Surrey) on brittiläinen laulaja, näyttelijä ja säveltäjä, joka tunnetaan parhaiten 1960-luvun kansainvälisistä hiteistään. Clarkin levyjä on myyty lähes 70 miljoonaa kappaletta ja hän on menestynein brittiläinen musiikin naistähti. Hänellä on myös kansainvälisten poplistojen ennätys pisimmästä listoilla esiintymisestä, 51 vuotta vuoden 1954 kappaleesta ”The Little Shoemaker”. Kappale pääsi brittien ”Top Twentyn” vuoden 2005 albumiin L’essentiel – 20 Succès Inoubliables, joka puolestaan pääsi listoille Belgiassa. Petula Clark on hyvin tunnettu hitistään Downtown vuodelta 1964. ==Elämä== Petula Clark aloitti esiintymiset näyttämöllä seitsemänvuotiaana, ja 11-vuotiaana hänellä oli oma radio-ohjelma, jossa soitettiin isänmaallisia lauluja mielialan kohottamiseksi sota-aikana. Clark kulki viihdyttämässä brittien joukkoja sodan aikana yhdessä muiden lapsitähtien kanssa ja esiintyi elokuvassa A Medal for the General vuonna 1944. Kymmenen vuoden aikana hän esiintyi parissakymmenessä elokuvassa ja 1950-luvulla hänen levynsä nousivat myyntilistoille. Siirtyminen lapsitähdestä aikuiseksi esiintyjäksi ei ollut helppoa. Clark meni naimisiin ja muutti Ranskaan. Vuonna 1964, kun brittimusiikki tuli muotiin Yhdysvalloissa, Clark sai osansa suosiosta kappaleellaan Downtown. Se palkittiin Grammy-palkinnolla ja nousi Yhdysvaltojen pop-listan ykköseksi. Vuonna 1965 myös kansainvälinen hitti My Love nousi Yhdysvaltojen listoilla ykköseksi. . 1960-luvun lopun ajan Clark oli suuri tähti molemmilla mantereilla ja veti omia televisio-ohjelmiaan BBC:llä ja NBC:llä. 1960-luvun aikana Clark sai kultalevyt levyistään Monsieur (1964), Chariot (1964), Romeo (1964), Downtown (1965), My Love (1966), I couldn't live without your love (1966) ja This is my song (1967). 1970-luvulta alkaen Clark teki kansainvälisiä kiertueita ja esiintyi musikaaleissa. Vuonna 2013 ilmestyi uutta materiaalia sisältävä levy Lost in you. Clark on ollut vuodesta 1961 naimisissa ranskalaisen Claude Wolffin kanssa, mutta pari ei enää asu yhdessä. Heillä on kolme lasta. == Albumit == * 1957 You Are My Lucky Star *1959 Pet Clark *1964 Downtown *1965 I Know a Place *1965 In Love Laurie * 1965 Live 65 * 1965 Petula 65 * 1965 Uptown with Petula Clark * 1966 I Couldn't Live Without Your Love * 1966 My Love *1966 Petula 66 * 1966 Petula Clark Sings for Everybody * 1967 Colour My World/Who Am I * 1967 Just Petula * 1967 These Are My Songs * 1968 Finian's Rainbow * 1968 Petula * 1968 The Other Man's Grass Is Always Greener * 1969 Just Pet * 1970 Memphis * 1971 Petula 71 * 1971 Today * 1971 Warm and Tender * 1972 Live at the Royal Albert Hall * 1972 Now * 1974 Come on Home * 1974 Live in London * 1975 I'm the Woman You Need * 1986 Greatest Hits (kokoelma-albumi) * 1996 With One Look: Songs from Sunset Blvd. * 2003 The Divas Collection * 2004 Live at the Paris Olympia * 2012 Petula Clark [Sony] * 2013 Lost in You == Lähteet == == Aiheesta muualla == * Luokka:Brittiläiset laulajat Luokka:Grammy-palkinnon saajat Luokka:Vuonna 1932 syntyneet Luokka:Elävät henkilöt
Talvikangas

Talvikangas on uudehko kaupunginosa Oulussa. Valtatien 20 varrella sijaitsevan Talvikankaan eteläisen osan asuinalueen rakentaminen aloitettiin vuonna 2000. Alueen kadunnimistö on talviaiheinen kuten alueen nimikin. Talvikankaan kaupunginosa jakaantuu uudempaan Talvikankaaseen sekä vanhempaan 1970–1980-luvuilla rakennettuun Hönttämäkeen. Kaupunginosassa asuu asukasta. Talvikangas syntyi vuonna 2004, kun Korvensuoraan kuuluneista Talvikankaan ja Hönttämäen osa-alueista muodostettiin oma kaupunginosa. Sitä ennen Oulun virallista kaupunginosajakoa oli muutettu edellisen kerran vuonna 1968. ==Osa- alueet== ===Talvikangas=== Pääosin uudempi varsinainen Talvikangas on lähiötyylistä omakotitalo- ja paritaloasumista suosivaa aluetta. Niin sanottu Talvikangas I rakennettiin suurilta osin entisten Wärtön peltojen päälle. Paikkakuntalaiset kutsuivat aluetta "Värtön aavaksi", koska se oli puuton ja avara alue Kuusamontien molemmin puolin. Alue kuului myös laajaan Makkarasuon alueeseen, joka on tunnettu vetisyydestä (vrt. Huonesuo). Vuosien kuivatuksella alue saatiin rakentamiskuntoon. Maapohja on kuitenkin vanhaa merenpohjaa, joka on savista ja siksi erittäin herkkää routimaan talvisin. Alueella on myös muutamia pieniä kerrostaloja. Suurin osa rakennuksista on valmistaloja. Talvikangas laajennee tulevaisuudessa voimakkaasti itään kohti Hiukkavaaraa. ===Hönttämäki=== Hönttämäki sijaitsee varsinaisen Talvikankaan pohjoispuolella mäen päällä, ja on nykyisin Talvikankaan osa-alue. Hönttämäen alue on rakennettu pääasiassa 1970–80-luvuilla, ja rakennuskanta on pääasiassa omakoti- ja rivitaloja. Hönttämäki on tiettävästi saanut nimensä Hönttämäessä erakkona eläneen "Hönttä-Jussin" mukaan. Hönttä-Jussi ja hänen asumuksensa sijaitsivat nykyisen parkkipaikan kohdalla. Asumus tuhoutui tulipalossa vuonna 1916. == Palvelut== Kaupunginosassa on kaksi päivittäistavarakauppaa, sekä liikerakennus, josta löytyy mm. liikuntakeskus, kampaamo, koirakeskus- koirakylpylä ja pizzeria. Talvikankaalla on kaksi kaupungin ja kaksi yksityistä päiväkotia. Kouluja on kaksi, joista toinen sijaitsee Hönttämäessä ja toinen Talvikankaalla. Talvikankaan koulussa voi käydä ensimmäisen ja toisen luokan. Talvikankaalle avattiin vuonna 2017 yhtenäiskoulu, jossa koululuokkia on kolmannesta yhdeksänteen luokkaan asti. == Urheilu == Hönttämäellä toimii vuonna 1990 perustettu Hönttämäen Palloseura HÖPS ry. Yhdistyksen tarkoituksena on ylläpitää ja kohottaa yhdistyksen jäsenten fyysistä kuntoa ja terveyttä sekä ylläpitää kiinnostusta muun muassa jalkapalloon, kaukalopalloon ja salibandyyn. Seura on avoinna uusille jäsenille, mutta junioritoimintaa sillä ei ole. == Liikenne == Kaupunginosa rajoittuu lännessä valtatiehen 20. Kuusamontietä pitkin ajavat paikallisliikenteen linjat 35 ja 36. Talvikankaalta pääsee Parkkisenkankaantietä pitkin Oulun keskustaan linjoilla 9 ja 10. == Lähteet == == Aiheesta muualla == Luokka:Oulun kaupunginosat
113

== Tapahtumia == * Trajanuksen pylväs pystytettiin Roomaan. == Syntyneitä == == Kuolleita == * Plinius nuorempi (mahdollisesti) Luokka:100-luku